## Rješenje kojim se Marku Saiku iz Zagreba oduzima odobrenje za rad brokera

### NN 99/2010 (18.8.2010.), Rješenje kojim se Marku Saiku iz Zagreba oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2760

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Marku Saiku iz Zagreba, Lastovska 6, za rad brokera, na sjednici održanoj 4. kolovoza 2010. godine donijela je

RJEŠENJE

1. Marku Saiku iz Zagreba, Lastovska 6, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 305.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 6. travnja 2010. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Marku Saiku iz Zagreba, Lastovska 6, za rad brokera.

Nakon izvršenog uvida u predmete Agencije klasa: UP/I-451-04/07-07/73 i klasa: 451-04/10-17/32, utvrđeno je sljedeće:

Rješenjem Agencije, klasa: UP/I-451-04/07-07/73, urbroj: 326-111/07-3, od 24. svibnja 2007. godine, Marku Saiku iz Zagreba, Lastovska 6, zaposleniku investicijskog društva Antea brokeri d.o.o., Zagreb, Derenčinova 1 (kasnije zaposlenik kreditne institucije Volksbank d.d., Zagreb; dalje u tekstu: Banka), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/10-17/32, Banka je 1. travnja 2010. godine, dostavila obavijest da je Marko Saik prestao raditi u Banci s 31. ožujka 2010. godine, pa je imenovanom bio zaključkom Agencije, klasa: UP/I-451-04/10-07/20, od 22. travnja 2010. godine određen rok od 3 (tri) mjeseca za dostavu dokaza da je zaposlen u investicijskom društvu na poslovima brokera. Iz dostavnice je razvidno da je predmetni zaključak Marku Saiku uručen 26. travnja 2010. godine.

Marko Saik nije u roku od 3 mjeseca (do 26. travnja 2010. godine), a niti naknadno, Agenciji dostavio dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

U provedenom postupku utvrđeno je da Marko Saik više ne obavlja poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih mu je izdano odobrenje za rad brokera, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja.

Na temelju odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/20
Urbroj: 326-111/10-3
Zagreb, 4. kolovoza 2010.

Član Uprave
Ivan Vrljić, v. r.

Rješenje, NN 99/2010-2760